7.714 Görüntülenme orta
8 of N900D 2092 of F900
29-Haz-2016 F900Aspen-Pitkin County (KASE)Reno/Tahoe Intl (KRNO)
29-Haz-2016 F900Van Nuys (KVNY)Aspen-Pitkin County (KASE)
26-Haz-2016 F900Montreal-Trudeau (CYUL)Van Nuys (KVNY)
24-Haz-2016 F900Van Nuys (KVNY)Montreal-Trudeau (CYUL)
24-Haz-2016 F900Reno/Tahoe Intl (KRNO)Van Nuys (KVNY) ŉ Derde ingenieur vir die Hohbach-gesin | Maroela Media
Annika Hohbach van Afrikaanse Hoër Meisieskool Pretoria het nege onderskeidings behaal. Sy het A’s in Afrikaans, Engels, wiskunde, fisiese wetenskappe, musiek, geskiedenis, rekeningkunde, lewensoriëntering en Duits.
Haar ouers, Heinz en Janie, is albei ingenieurs en Annika wil in hul voetspore volg en elektroniese ingenieurswese studeer aan die Universiteit van Stellenbosch. Sy wil dit gebruik as ŉ basis om ŉ mediese fisikus te word wat wetenskap toepas in die mediese veld om ernstige siektes soos kanker te diagnoseer en te behandel. Sy het ook ŉ ouer broer, Heinrich, wat verlede jaar sy BCom Informatika voltooi het.
Sy gaan haar vakansie op Kenton-on sea in die Oos-Kaap deurbring.
Hierdie veelsydige meisie het fluit gespeel in simfonieorkeste, in ŉ koor gesing en deelgeneem aan ruitersport.
Sy het vir vyf jaar akademiese erekleure gekry en was vir vier jaar Affies se kategoriewenner in vreemde tale. Sy is op eisteddfods as kategoriewenner bekroon vir solo sang en het op die nasionale eisteddfod die ambassadeurstoekenning vir sang (duet) verwerf. Sy het ook vir vf jaar Gauteng-kleure in ruitersport verdien.
Haar ouma is haar rolmodel, want sy doen so baie dinge so goed en is nooit bang om iets nuuts te probeer nie.
Haar geheim vir sukses is harde werk en deursettingsvermoë. Sy glo hoe meer ŉ mens doen, hoe meer kan jy doen. Annika se beste eienskap is dat sy nie maklik opgee nie en sy skerts dat sy nie goed met administrasie is nie.
Ek leef en streef met ŉ visie vir my lewe, gekoester in God se hand.